
ОБРАЗОВАНИЕ В САЩ
КОНКУРС ЗА СТИПЕНДИИ “OPPORTUNITY FUND-BULGARIA 2016”

10 стипендии в размер до $8,000 всяка
За ученици в 11 клас
Краен срок за подаване на документи онлайн: 25 януари 2016 г.

Комисия „Фулбрайт” обявява конкурс за стипендии по програмата “ Opportunity Fund - Bulgaria” 
за 2016 г. 

Програмата се финансира изцяло от Правителството на САЩ /Бюрото за образователни 
и културни дейности към Държавния департамент на САЩ/ и Американското посолство 
в България и се осъществява от Консултантския център при Комисия „Фулбрайт”.

Ще бъдат дадени 10 стипендии в размер до $8,000 всяка за подготовка на талантливи ученици      
от 11 клас за кандидатстване в акредитирани американски университети и отпътуване в САЩ.
             
ЦЕЛИ НА ПРОГРАМАТА
Основната цел на програмата “Opportunity Fund - Bulgaria” е да помага на талантливи ученици в 11 клас, 
които имат високи академични постижения и лидерски изяви, но не разполагат с достатъчно финансови средства, 
да се подготвят за успешно за кандидатстване в акредитирани американски колежи и университети и започване на обучение в САЩ. Програмата позволява на широк кръг младежи да участват в международния образователен обмен и насърчава взаимното разбирателство и социално включване.

КАКВО ПОКРИВА СТИПЕНДИЯТА
· Подготовка и регистрационни такси за явяване на тестовете iBT TOEFL, SAT, Subject Tests                                         	и изпращане на резултатите в акредитирани американски колежи и университети  
· Такси за кандидатстване за прием със стипендии в акредитирани колежи и университети в САЩ 
· Превод на документи /академични справки, училищен профил, препоръки, финансови документи/ 
· Местен транспорт и настаняване в общежитие в София за участие в работни семинари 
· Такси за кандидатстване за студентска виза и записване в университет 
· Двупосочен самолетен билет до висшето училище в САЩ и обратно
· Едномесечна стипендия за лични разходи в началото на учебната година в САЩ 

ИЗИСКВАНИЯ КЪМ КАНДИДАТИТЕ 
· Да са редовни ученици в 11 клас в средно образователно училище 
· Българско гражданство или официален статут на бежанец в България
· Участие в програмата “Образование в САЩ” на Консултантския център към Комисия „Фулбрайт”
· Свободно владеене на английски език
· Отличен успех, награди, лидерски изяви и потенциал да получат пълна стипендия от колежите                      	и университетите, в които кандидатстват
· Необходимост от финансова помощ за подготовка за кандидатстване и отпътуване в САЩ /средно 	месечен доход от 900 лв. на родител/











КАНДИДАТСТВАНЕ

· Учениците кандидатстват за стипендии по “ Opportunity Fund - Bulgaria” онлайн 
чрез електронен формуляр на страницата на Консултантския център при Комисия „Фулбрайт”: https://www.educationusa.info/secure/apps/student/registration/center/EUR-BU-041
· Формулярът за кандидатстване се попълва и изпраща онлайн заедно с всички изисквани документи:
· Академични справки за 9 и 10 клас
· Служебни бележки от работодателите на двамата родители за доходите им през 2015 г. 
или документ за статут на безработни/пенсионери
· Отчет за месечните разходи на семейството  
· Копия на документи за средно-месечните разходи на семейството за издръжка на жилището /платени ток, вода, парно, наем, ипотека/  
· Проект на бюджет и разбивка на предстоящите разходи за подготовка за кандидатстване 
в американски колежи и университети, които да бъдат покрити от EducationUSA Opportunity Fund-Bulgaria   

ГРАФИК ЗА ПРОТИЧАНЕ НА КОНКУРСА

· 25 януари 2016 г.: Подаване онлайн на пълния комплект документи за кандидатстване. 
· 29 февруари 2016 г.: Обявяване на номинираните кандидати.

Документи, получени от Комисия „Фулбрайт” след 25 януари 2016 г., няма да бъдат разглеждани.

Окончателният подбор на участниците в програмата се прави от Селекционна комисия 
в състав: Тами Палчиков, Аташе по въпросите на  образованието и културата в Посолството                на САЩ; Шерил Францискони, Регионален координатор за Южна Европа за образование в САЩ;         Анджела Родел, Изпълнителен директор на Комисия „Фулбрайт”; Снежана Тенева, консултант 
за образование в САЩ. 

Всички кандидати получават по е-майл индивидуално писмо за резултата от участието им 
в конкурса.

ИНФОРМАЦИЯ ЗА УЧАСТИЕ В КОНКУРСА

Комисия „Фулбрайт”
Fulbright.bg; EducationUSA.state.gov
бул. „Ал. Стамболийски” №17, ет. I, стая 15
София 1000

Снежана Тенева
Консултант за образование в САЩ
02/981 6830; 0898/823 329
steneva@fulbright.bg; snejana.teneva@gmail.com

Приемно време: 14-16 ч. всеки работен ден

